દીનમાં બીજા રિવાજોનો પ્રતિબંધ - "હે લોકો! ઇજ્જતવાળા - હરામ મહિનાઓમાં ફેરફાર કુફ્રની રીતમાં વધારો છે અને એના દ્વારા કાફિરો ગુમરાહીમાં પડે છે કે એક વર્ષ અમુક મહિનાઓને હલાલ કરી લે છે અને બીજી વર્ષે હરામ ઠેરવી લે છે જેથી (આધુપાછું) કરીને અલ્લાહે હરામ ઠરાવેલા મહિનાઓની ગણત્રી માત્ર પૂરી કરી છે. અને જુઓ! આજે જમાનો ફરી ફરીને એ જ સ્થિતિમાં આવી ગયો છે જે એ વખતે હતો, જ્યારે અલ્લાહે આકાશો અને ધરતીને પેદા કર્યા હતા. એટલે કે અલ્લાહને ત્યાં મહિનાઓની સંખ્યા ચોક્કસપણે બાર છે અને જ્યારથી અલ્લાહે આકાશો અને ધરતીને પેદા કર્યા છે, આ સંખ્યા તેના ગ્રંથ (તકદીરના લેખ)માં એવી જ રીતે નોંધાયેલી છે. આમાં ચાર મહિના હરામ છે - ત્રણ સતત એટલે કે ઝિલકઅદ, ઝિલહજ્જ અને મુહર્રમ અને એક અલગ અર્થાત્ રજ્જબ."